На основу члана 41. Закона о професионалној рехабилитацији и запошљавању особа са инвалидитетом („Службени гласник РСˮ, бр. 36/09 и 32/13), Решења Комисије за контролу државне помоћи број: 401-00-00117/2019-01/2 од 29. августа 2019. године и Одлуке о расписивању II Јавног позива за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2019. години број: 401-00-1252/1/2019-15 од 03. септембра 2019. године

****

**Република Србија**

**МИНИСТАРСТВО ЗА РАД, ЗАПОШЉАВАЊЕ, БОРАЧКА И**

**СОЦИЈАЛНА ПИТАЊА**

**расписује**

**II ЈАВНИ ПОЗИВ**

**за доделу средстава за побољшање услова рада у предузећима за**

**професионалну рехабилитацију и запошљавање особа са инвалидитетом**

**у 2019. години**

1. **Предмет оглашавања**

Предузећима за професионалну рехабилитацију и запошљавање особа са инвалидитетом се, у складу са чланом 41. Закона о професионалној рехабилитацији и запошљавању особа са инвалидитетом, додељују средства по јавном позиву за подршку развоју конкурентности предузећа рефундацијом трошкова плаћеног репроматеријала у периоду од 01. фебруара 2019. године до 30. јуна 2019. године непосредно повезаних са делатношћу предузећа, а сагласно одобрењу за спровођење мера и активности професионалне рехабилитације.

Средства по овом јавном позиву обезбеђена су у укупном износу од 125.000.000,00 динара и представљају регионалну државну помоћ за оперативно пословање, осим у случају предузећа за професионалну рехабилитацију и запошљавање особа са инвалидитетом која се сматрају привредним субјектом у тешкоћама, у складу са чланом 2. Уредбе о правилима за доделу државне помоћи („Службени гласник РСˮ, бр. 13/10, 100/11, 91/12, 37/13, 97/13 и 119/14) којима се по овом позиву додељује de minimis државна помоћ.

1. **Подношење пријаве и потребна документација**

За доделу средстава по овом јавном позиву предузећа за професионалну рехабилитацију и запошљавање особа са инвалидитетом подносе пријаву на прописаном обрасцу који је саставни део јавног позива и може се преузети на сајту: www.minrzs.gov.rs или у просторијама Министарства за рад, запошљавање, борачка и социјална питања, Београд, Немањина 22-26.

Уз пријаву се доставља и следећа документација:

1. Табеларни преглед реализованих набавки репроматеријала у посматраном периоду, по месецима;
2. Фактуре за плаћен репроматеријал у периоду од 1. фебруара 2019. године до 30. јуна 2019. године;
3. Извод из банке као доказ да су достављене фактуре плаћене;
4. Списак запослених на дан 30. јун 2019. године;
5. Списак запослених особа са инвалидитетом са степеном и врстом инвалидитета на дан 30. јун 2019. године;
6. Извештај о пословању за 2018. годину;
7. Извештај о реализацији плана пословања за период јануар - јул 2019. године;
8. План пословања за период август - децембар 2019. године;
9. Изјава да ли је предузеће за исте правдане трошкове добило и по ком основу државну помоћ;
10. Изјава предузећа да није привредни субјект у тешкоћама (за подносиоце захтева који аплицирају за регионалну државну помоћ), а предузећа која се сматрају привредним субјектом у тешкоћама достављају изјаву о свакој другој de minimis државној помоћи која је предузећу додељена у текућој фискалној години и у претходне две фискалне године и
11. Одобрење за спровођење мера и активности професионалне рехабилитације особа са инвалидитетом по програму обуке који је у вези са делатношћу која се обавља у предузећу и за које се потражују средства.

Право на подношење пријаве по овом јавном позиву имају предузећа за професионалну рехабилитацију и запошљавање особа са инвалидитетом са важећом дозволом за рад.

1. **Критеријуми за доделу средстава и рокови**

Додела средства предузећу по овом јавном позиву омогућава конкурентније иступање предузећа на тржишту и доприноси ублажавању утицаја лоших економских услова на пословање предузећа, а као као основ за доделу средстава, односно за рефундацију трошкова непосредно повезаних са делатношћу предузећа, плаћени репроматеријал.

По овом јавном позиву средства се додељују предузећима за професионалну рехабилитацију и запошљавање особа са инвалидитетом која се не налазе на списку послодаваца Инспектората за рад код којих су приликом инспекцијских надзора затечена лица на фактичком раду (рад на „црно”) у периоду од доношења одлуке о додели средстава по I Јавном позиву за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2019. години до доношења одлуке по овом јавном позиву.

Висина средстава која се додељује предузећу условљена је бројем и структуром запослених особа са инвалидитетом на дан 30. јун 2019. године, а максимални износ средстава који се може одобрити предузећу по овом јавном позиву је 10.000.000,00 динара.

Новооснованим предузећима за професионалну рехабилитацију и запошљавање особа са инвалидитетом која испуњавају услове за доделу средстава максимално се може одобрити:

* 500.000,00 динара - предузећима којима је решење о издавању дозволе за обављање делатности професионалне рехабилитације и запошљавање особа са инвалидитетом издато у периоду од 1. септембра 2018. године до 31. августа 2019. године,
* 1.000.000,00 динара - предузећима којима је решење о издавању дозволе за обављање делатности професионалне рехабилитације и запошљавање особа са инвалидитетом издато у периоду од 1. септембра 2017. године до 31. августа 2018. године.

Предузећима којима је у 2019. години додељена државна помоћ за оперативно пословање износ средстава исте државне помоћи који се одобрава по овом јавном позиву умањује се за 5% уколико је припадајући износ средстава, сходно броју и структури запослених особа са инвалидитетом, исти или већи од одобреног износа по I Јавном позиву за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2019. години, осим за новооснована предузећа.

Процену пријава и испуњеност услова за одобравање средстава по овом јавном позиву врши комисија коју решењем образује министар, а према упутству за оцену и вредновање поднетих пријава.

Пријава са комплетном документацијом подноси се Министарству за рад, запошљавање, борачка и социјална питања - Сектор за заштиту особа са инвалидитетом, почев од дана објављивања јавног позива.

Јавни позив је отворен 15дана од дана објављивања на сајту Министарства за рад, запошљавање, борачка и социјална питања: www.minrzs.gov.rs.

У разматрање се неће узети непотпуне и неблаговремене пријаве и пријаве поднете од стране неовлашћених лица.

Одлуку о додели средстава по овом јавном позиву доноси министар на основу предлога који сачињава комисија.

Пренос додељених средстава предузећима врши се након доношења одлуке о додели средстава.

1. **Подношење пријаве**

Пријаве са назнаком „II Јавни позив за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2019. години” доставити на следећу адресу: Министарство за рад, запошљавање, борачка и социјална питања, Сектор за заштиту особа са инвалидитетом, Немањина 22-26, 11000 Београд.

|  |  |
| --- | --- |
| **Подносилац пријаве** |  |
| **Датум** |  |
| **Заводни број** |  |

## ОБРАЗАЦ ПРИЈАВЕ

по II Јавном позиву за доделу средстава за побољшање услова рада у предузећима за

професионалну рехабилитацију и запошљавање особа са инвалидитетом у 2019. години

## ПОДАЦИ О ПОДНОСИОЦУ ПРИЈАВЕ

|  |
| --- |
| Назив предузећа |
| Седиште | Адреса  |
| Матични број |  |
| ПИБ |  |
| Шифра делатности |  |
| Број наменског подрачуна код надлежне филијале Управе за трезор |  |
| Директор |  |
| Телефон/факс/e-mail адреса |  |

## 2. ПОДАЦИ О ПРИЈАВИ

|  |  |
| --- | --- |
| Врста државне помоћи | [ ]  de minimis државна помоћ[ ]  регионална државна помоћ  |
| Намена средстава |  рефундација репроматеријала |
| Износ средстава који се потражује |  |

**3. ПОДАЦИ О ЗАПОСЛЕНИМ ОСОБАМА СА ИНВАЛИДИТЕТОМ ПРЕМА СТЕПЕНУ И ВРСТИ ИНВАЛИДИТЕТА, НА ДАН 30. ЈУН 2019. ГОДИНЕ**

|  |  |
| --- | --- |
| **Статус особе са инвалидитетом** | **Број особа са инвалидитетом** |
| Процена радне способности - 2. степен |  |
| Лица којима је, у складу са прописима о пензијском и инвалидском осигурању, издато решење за рад под посебним условима |  |
| Категорисана омладина - лако ментално ометена лица  |  |
| Категорисана омладина - вишеструко ометена лица |  |
| Категорисана омладина - лица са оштећењем слуха  |  |
| Категорисана омладина - лица са оштећењем вида |  |
| Категорисана омладина - телесно инвалидна лица |  |
| Процена радне способности - 1. степен |  |
| Лица којима је, у складу са прописима о пензијском и инвалидском осигурању, утврђена II или III категорија инвалидности, односно преостала радна способност |  |
| Ратни војни инвалид, мирнодопски војни инвалид и цивилни инвалид рата I групe |  |
| Ратни војни инвалид, мирнодопски војни инвалид и цивилни инвалид рата II групe |  |
| Ратни војни инвалид, мирнодопски војни инвалид и цивилни инвалид рата III групe |  |
| Ратни војни инвалид, мирнодопски војни инвалид и цивилни инвалид рата IV групe |  |
| Ратни војни инвалид, мирнодопски војни инвалид и цивилни инвалид рата V групe |  |
| Ратни војни инвалид, мирнодопски војни инвалид и цивилни инвалид рата VI групe |  |
| Ратни војни инвалид, мирнодопски војни инвалид и цивилни инвалид рата VII групe |  |
| Ратни војни инвалид, мирнодопски војни инвалид и цивилни инвалид рата VIII групe |  |
| Ратни војни инвалид, мирнодопски војни инвалид и цивилни инвалид рата IX групe |  |
| Ратни војни инвалид, мирнодопски војни инвалид и цивилни инвалид рата X групe |  |
| **УКУПНО** |  |

**4. ПРЕГЛЕД ДОСТАВЉЕНЕ ДОКУМЕНТАЦИЈЕ**

|  |  |
| --- | --- |
| 1. | Табеларни преглед реализованих набавки репроматеријала у посматраном периоду, по месецима  |
| 2. | Фактуре за плаћен репроматеријал, у периоду од 1. фебруара до 30. јуна 2019. године |
| 3. | Извод из банке као доказ да су достављене фактуре плаћене |
| 4. | Списак запослених на дан 30. јун 2019. године |
| 5. | Списак запослених особа са инвалидитетом са степеном и врстом инвалидитета на дан 30. јун 2019. године |
| 6. | Извештај о пословању за 2018. годину |
| 7. | Извештај о реализацији плана пословања за период јануар - јул 2019. године |
| 8. | План пословања за период август - децембар 2019. године |
| 9. | Изјава да ли је предузеће за исте правдане трошкове добило и по ком основу државну помоћ |
| 10. | Изјава предузећа да није привредни субјект у тешкоћама (за подносиоце захтева који аплицирају за регионалну државну помоћ), а предузећа која се сматрају привредним субјектом у тешкоћама, достављају изјаву о свакој другој de minimis државној помоћи која је предузећу додељена у текућој фискалној години и у претходне две фискалне године |
| 11. | Одобрење за спровођење мера и активности професионалне рехабилитације особа са инвалидитетом по програму обуке који је у вези са делатношћу која се обавља у предузећу и за које се потражују средства |

**ИЗЈАВА ПОДНОСИОЦА ПРИЈАВЕ О ТАЧНОСТИ ПОДАТАКА**

Под пуном материјалном и кривичном одговорношћу тврдим да су достављена документација и сви подаци уписани у ову пријаву потпуни и тачни.

 **ПОДНОСИЛАЦ ПРИЈАВЕ**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**